recursal/SuperWikiNEXT-32B huggingface dataset:
ज्वालामुखी की धूल के दानों का सूक्ष्मदर्शी से अध्ययन ; (१) ऊपरी चित्र प्लेन-पोलराइज्ड प्रकाश द्वारा, तथा (२) निचले चित्र में क्रॉस-पोलराइज्ड प्रकाश द्वारा ; स्केल-बॉक्स 0.25 mm का है।
**शैलविज्ञान** या **शैलिकी** (Petrology) शैलों का, अर्थात् जिन निश्चित इकाइयों से पृथ्वी न्यूनाधिक निर्मित है उनका, अध्ययन है।

परिचय
-----

यद्यपि उल्काओं में हमें पृथ्वी के आभ्यन्तर (Interior) का निर्माण करनेवाले शैलों के सदृश एवं समरूप शैलों के नमूने प्राप्त हो जाते हैं, तो भी जैसा अब तक संभव है, यह अध्ययन पृथ्वी की अभिगम्य पर्पटी (aceessible crust) तक ही सीमित है। इसके अध्ययनक्षेत्र में शैलों की प्राप्ति, आकार, प्रकार, रचना, उत्पत्ति तथा उनका भूतात्विक प्रक्रियाओं एवं इंतिहास से संबंध आ जाते हैं। इस प्रकार शैल विज्ञान भूविज्ञान का आधारभूत भाग है, जिसमें उन सबका अध्ययन है जिनके इतिहास का उद्घाटन करना भूविज्ञान की समस्या है।

बाहरी कड़ियाँ
-------------

* शैलविज्ञान का पारिभाषा कोश Archived 2020-09-19 at the Wayback Machine (अंग्रेजी-हिन्दी)
* *Atlas of Igneous and metamorphic rocks, minerals, and textures* Geology Department, University of North Carolina;
* *Metamorphic Petrology Database (MetPetDB)* Department of Geology and Geophysics, Louisiana State University;
* *Petrological Database of the Ocean Floor (PETDB)* Center for International Earth Science Information Network (CIESIN), Columbia University;
**वीरूबाई** छत्रपति साहू के जीवन में कब और किस प्रकार आईं, यह अज्ञात है। ये किसकी पुत्री थीं तथा इनका बाल्यकाल कहाँ और किस प्रकार बीता, प्रमाण के अभाव में नहीं कहा जा सकता। कुछ लेखकों के अनुसार वीरूबाई सावित्री बाई के विवाह के साथ ही साहू के पास आईं थीं। जिस समय साहू मुगल शिविर छोड़कर 1707 ई. में दक्षिण लौटे, वीरूबाई भी उनके साथ थीं। साहू और वीरूबाई जीवनपर्यत एक साथ रहे और एक दूसरे के सुख दु:ख में हाथ बँटाते रहे। दक्षिण में आने पर साहू ने सकवारबाई और सगुणाबाई से विवाह किए। किंतु वीरूबाई का वही स्थान बना रहा। न केवल साहू वरन् दोनों स्त्रियाँ भी वीरूबाई को आदर की दृष्टि से देखती थीं। वीरूबाई ने अपने मृदु स्वभाव, कुशल व्यवहार और चातुर्य से अपना प्रभुत्व न केवल महल वरन् मराठा दरबार और विदेशी व्यक्तियों तक में स्थापित कर लिया था।

चंद्रसेन जाधव और बालाजी विश्वनाथ में अनबन हो जाने से जब बालाजी विश्वनाथ के प्राण संकट में पड़े तो वीरूबाई के कहने से साहू ने बालाजी विश्वनाथ की सहायता के लिए सेना भेजी। बालाजी विश्वनाथ सतारा लौटे। इस प्रकार साहू के लिए वीरूबाई ने एक योग्य व्यक्ति के अटूट और निष्ठापूर्ण सेवाभाव को सदा के लिए अर्जित किया।

वीरूबाई विदेशी मामलों में भी अपने कार्यों और सेवाओं के लिए प्रसिद्ध थीं। ये दूसरे देशों के प्रतिनिधियों से मिलती भी थीं।

वीरूबाई के द्वारा ही महल का सब कार्य संपन्न होता था। विभिन्न सरदारों को पत्र भी लिखती थीं। युद्ध की योजनाओं से परिचित रहती थीं। इनके जीवनकाल में महल में अशांति नहीं हो पाई। इनकी मृत्यु 24 दि. 1740 को हुई। साहू अत्यंत दुखी हुए। रानियों में झगड़े होने लगे। सरदेसाई के शब्दों में वीरूबाई बहुत योग्य और कुशल स्त्री थीं। उनमें त्याग, तपस्या और मधुरता का मिश्रण था।
**वेरोनिका मेहता** एक भारतीय आर एंड बी गायक हैं, जों कि हिंदी, उर्दू, अंग्रेज़ी और पंजाबी में गाती हैं।

जीवनी
-----

१६ वर्ष की आयु में मेहता ने टू कूल एल्बम के लिए सफलतापूर्वक ऑडिशन दिया। उन्हें "संभाला है मैंने" गाने में चित्रित किया गया हैं। 
मेहता ने अपना कला का करियर गायकी में करियर बनाने के लिए छोड़ दिया। उन्होंने ऋषि रिच के साथ मिल कर वीआर १, एक बैंड और उत्पादन इकाई बनाने के लिए उनके साथ मिलकर काम किया, जो कि परंपरागत तौर पर एशियाई संगीत, रीमिक्सिंग, और वोकल्स को एक आर एंड बी मोड़ के साथ पेश करता हैं। वीआर १ ने ब्रिटेन और यूरोप में ५०.००० से अधिक रिकॉर्ड बेचे और दो एशियाई पॉप मीडिया अवार्ड्स अर्जित किए।
वीआर १ के बाद मेहता ने इ पार्क/अर्बनस्टार में काम किया और और एक एकल "गर्ल्स गोत्ता हेव फन" को रिलीज़ किया। 
मेहता ने अपनी नयी प्रभंधक कम्पनी टूपॉइंट९ के साथ कुछ गाने रिकॉर्ड किये हैं जिसमे से हार्ड कौर और यश चोपरा की फिल्म "हम तुम" का "यू एंड आई" एक हैं। 
मेहता की पहली एकल एल्बम "थीं" २००५ में रिलीज़ हुई थी। 
२००६ में, वेरोनिका ने ब्रिटेन के एशियन म्यूजिक अवार्ड्स में "सर्वश्रेष्ठ महिला एक्ट" पुरस्कार जीता था।
२०१० में वेरोनिका ने अपनी तीसरी एल्बम "रश" को रिलीज़ किया।

एलबम्स
------

1. थीन (२००५)
2. रश (२०१०)
3. बॉम्बे मिक्स - सीडी१
4. गिवे इट अ गो (टिम्बलैंड और वेरोनिका द्वारा)

सन्दर्भ
-------

1. ↑  "Desi hits the UK AMA's - London 2006 - on desihits.com". desihits.com. January 1, 2007. Retrieved 24 August 2010.
2. ↑  "Beronica Mehta News on WN/World News". WN. Retrieved 15 March 2017.
3. ↑  "Veronica on BBC.co.uk". bbc. Retrieved 15 March 2017.
**विस्कोस**, एक श्यान कार्बनिक तरल है, जिसका प्रयोग रेयान और सेलोफेन आदि को बनाने में किया जाता है। विस्कोस को अक्सर रेयान का पर्याय माना जाता है जो, एक मुलायम तंतु है और सामान्यतः कमीजें, शॉर्ट्स, कोट, जैकेट, जैसे बाहरी वस्त्र बनाने में प्रयुक्त होता है।

उत्पादन
-------

 क्षार और कार्बन डाइसल्फ़ाइड द्वारा सेलूलोज़ का उपचार विस्कोस उत्पन्न करता है
सबसे पहले लकड़ी की घुलनशील लुगदी को कास्टिक सोडा में घोला जाता है और, एक निर्धारित समय के बाद इसे पुन: मथ कर पकने (लम्बे समय के लिए यूँ ही छोड़ देना) के लिए छोड़ दिया जाता है। पकाने की प्रक्रिया से विस्कोस की श्यानता बढ़ती है। इसे जितना अधिक पकाया जायेगा उतना ही इसकी श्यानता में भी वृद्धि होगी। इसके बाद पकी हुई लुगदी का उपचार कार्बन डाइसल्फ़ाइड के साथ किया जाता है जिसके फलस्वरूप, पीले रंग का सेलूलोज़ ज़ैंथेट (cellulose xanthate) बनता है। इसे फिर से एक कम सान्द्रता वाले कास्टिक सोडा विलयन में घोला जाता है। यह विस्कोस निर्माण का प्रारंभिक चरण है। इस प्रक्रिया के दौरान धागे में चमक लाने के लिए क्षारीय सेलूलोज़ में एसीटेट डोप मिलाई जाती है। 

### प्रदूषण

सन्दर्भ
-------
**विलय के अधिनियम, १८००** यानि **ऍक्ट्स ऑफ़ यूनियन, १८००**, आयरलैंड और ग्रेट ब्रिटेन की संसद द्वारा पारित दो अधिनियमों का संयुक्त नाम है, जिनके परिणामस्वरूप, १ जनवरी १८०१ से आयरलैंड राजशाही और ग्रेट ब्रिटेन राजशाही, जोकि पूर्वतः व्यक्तिगत विलय की स्थिति में थे, का पूर्णतः, एक राज्य के रूप में विलय हो गया। यह दोनों दोनों अधिनियम (संशोधनों के साथ) आज भी यूनाइटेड किंगडम में लागू है, परंतु आयरलैंड गणराज्य में इन्हें पूर्ववत कर दिया गया है। इस विलय के बाद दोनों राज्यों के विलय से ग्रेट ब्रिटेन और आयरलैंड का यूनाइटेड किंगडम की स्थापना हुई, और साथ ही दोनों देशों के सांसदों का भी विलय हो गया, जिसकी राजधानी लंदन का वेस्टमिंस्टर शहर था।

इन्हें भी देखें
---------------

* आयरलैंड राजशाही
* ग्रेट ब्रिटेन राजशाही
* ग्रेट ब्रिटेन और आयरलैंड का यूनाइटेड किंगडम
* विलय के अधिनियम, १७०७

सन्दर्भ
-------

1. ↑  Search results - UK Statute Law Database Archived 2017-10-30 at the Wayback Machine. Retrieved 6 September 2015.
2. ↑  Act of Union 1707, Article 2.
3. ↑  "Republic of Ireland – Statute Law Revision Act 1983, "Repeals"". मूल से 29 जुलाई 2013 को पुरालेखित. अभिगमन तिथि 25 अगस्त 2016.
4. ↑  The Statute Law Revision (Pre-Union Irish Statutes) Act 1962, section 1 Archived 2015-05-28 at the Wayback Machine and Schedule Archived 2012-10-11 at the Wayback Machine

बाहरी कड़ियाँ
-------------
**विलायत खाँ** का जन्म 1928 में गौरीपुर (इस समय बांग्लादेश) में एक संगीतज्ञ परिवार में हुआ था। पिता, प्रख्यात सितार वादक उस्ताद इनायत हुसैन ख़ाँ, की जल्दी मौत के बाद उन्होंने अपने नाना और मामा से सितार बजाना सीखा। आठ वर्ष की उम्र में पहली बार उनके सितारवादन की रिकॉर्डिंग हुई। उन्होंने पाँच दशकों से भी अधिक समय तक अपने सितार का जादू बिखेरा। उस्ताद विलायत ख़ाँ की पिछली कई पुश्तें सितार से जुड़ी रहीं और उनके पिता इनायत हुसैन ख़ाँ से पहले उस्ताद इमदाद हुसैन ख़ाँ भी जाने-माने सितारवादक रहे थे। उस्ताद विलायत ख़ाँ के दोनों बेटे, सुजात हुसैन ख़ाँ और हिदायत ख़ाँ भी तथा उनके भाई इमरात हुसैन ख़ाँ और भतीजे रईस ख़ाँ भी जाने माने सितार वादक हैं।

वे संभवतः भारत के पहले संगीतकार थे जिन्होंने भारत की आज़ादी के बाद इंग्लैंड जाकर संगीत पेश किया था। विलायत ख़ाँ एक साल में आठ महीने विदेश में बिताया करते थे और न्यूजर्सी उनका दूसरा घर बन चुका था। विलायत ख़ाँ ने सितार वादन की अपनी अलग शैली, गायकी शैली, विकसित की थी जिसमें श्रोताओं पर गायन का अहसास होता था। उनकी कला के सम्मान में राष्ट्रपति फ़ख़रूद्दीन अली अहमद ने उन्हें आफ़ताब-ए-सितार का सम्मान दिया था और ये सम्मान पानेवाले वे एकमात्र सितारवादक थे। लेकिन उस्ताद विलायत खाँ ने 1964 में पद्मश्री और 1968 में पद्मविभूषण सम्मान ये कहते हुए ठुकरा दिए थे कि भारत सरकार ने हिंदुस्तानी शास्त्रीय संगीत में उनके योगदान का समुचित सम्मान नहीं किया। उनके परिवार में उनकी दो पत्नियाँ, दो बेटे और दो बेटियाँ भी हैं।

  

13 मार्च 2004 को उनका देहांत हो गया। उन्हें फेफ़ड़े का कैंसर था जिसके इलाज के लिए वे जसलोक अस्पताल में भर्ती थे। उनका अधिकतर जीवन कोलकाता में बीता और उनका अंतिम संस्कार भी उन्हें उनके पिता की क़ब्र के समीप दफ़ना कर किया गया।

सन्दर्भ
-------

1. ↑  "सितारवादक उस्ताद विलायत ख़ाँ नहीं रहे" (एसएचटीएमएल). बीबीसी. मूल से 21 सितंबर 2004 को पुरालेखित. अभिगमन तिथि 8 जुलाई 2007.
**अठारहवाँ लुई** (Louis XVIII ; १८१४-१८२४) फ्रांस का शासक था जिसने राजा के रूप में १८१४ से १८२४ तक शासन किया (सन् १८१५ में कुछ अवधि को छोड़कर)।

परिचय
-----

सोलहवें लुई का पुत्र (सत्रहवाँ लुई) जेल में मरा था। १७९३ से १८१४ तक फ्रांस में पहले क्रांतिकारी सरकार और फिर नेपोलियन बोनापार्ट का राज्य रहा। नेपोलियन के पतन के उपरांत सोलहवें लुई का भाई 'काउंट ऑव प्रोवेंस' अठारहवें लुई के नाम से फ्रांस के सिंहासन पर बैठा।

अठारहवें लुई का जन्म १७ नवम्बर १७५५ को हुआ था। क्रांति और नेपोलियन के समय वह देश देश भटकता रहा था और उसे 'प्रवासी राजकुमार' (Wandering Prince) कहते थे। लौटकर उसने यूरोप के मित्र देशों की सहायता से (जो नेपोलियन के विरुद्ध रहे थे) ३ मई १८१४ को अपने वंश के सफेद झंडे के साथ पेरिस में प्रवेश किया। ४ जून को वह राजा घोषित किया गया। समय की परिस्थिति के अनुसार उसने देशवासियों को एक संविधान दिया। जब नेपोलियन एल्बा से भागकर फ्रांस लौटा तो अठारहवाँ लुई पेरिस छोड़कर भाग गया। वाटरलू के युद्ध के बाद वह फिर पेरिस लौटा और राज्य करने लगा। दस वर्ष राज्य करने के बाद १६ सितंबर १८२४ को लुई की मृत्यु पेरिस में हो गई।
वेई नदी का जलसम्भर क्षेत्र
पश्चिमी झोऊ राजवंश (१०५०-७७१ ईपू) के ज़माने में चीनी आबादियाँ - इसमें वेई के किनारे लोगों के बसेरे साफ़ दिखते हैं
**वेई नदी** या **वेई हो** (渭河, वेई हो; We River) चीन के गांसू और शान्शी प्रान्तों में बहने वाली ८१८ की लम्बी एक नदी है जो प्रसिद्ध पीली नदी (ह्वांग हो) की सबे बड़ी उपनदी भी है। वेई नदी का स्रोत गांसू प्रांत के वेईयुआन ज़िले (Weiyuan) में है - दरसल चीनी भाषा में 'वेई युआन' का मतलब ही 'वेई का स्रोत' है। वेई नदी का कुल जलसम्भर क्षेत्रफल १,३५,००० वर्ग किमी है। इसकी मुख्य उपनदियाँ लुओ नदी, जिंग नदी और चिशुई नदी हैं।

इतिहास
------

वेई नदी का चीनी सभ्यता के प्राचीन इतिहास में महत्वपूर्ण किरदार रहा है और झोऊ, चिन, हान और तंग राजवंशों की राजधानियाँ इसी के किनारे बसी हुई थी। इसकी ऐतिहासिक उत्तरी रेशम मार्ग (जिसके ज़रिये चीन और मध्य एशिया व यूरोप के दरमियान व्यापार चलता था) में भी अहम भूमिका रही है क्योंकि उत्तरी रेशम मार्ग शिआन (राजधानी शहर) से पश्चिम में वेई के ऊपरी हिस्से पर स्थित तिआनशुई से जुड़ा हुआ था जहाँ से मार्ग लान्झू और फिर हेशी गलियारे से होता हुआ पहले दुनहुआंग (Dunhuang) और फिर टकलामकान रेगिस्तान से उत्तर से चक्कर खा कर कशगार शहर पहुँचता था और फिर पार्थिया के मध्य एशियाई इलाक़े में दाख़िल होता था।

इन्हें भी देखें
---------------

* पीली नदी
* हेशी गलियारा
* लान्झू
* शिआन
* गांसू

सन्दर्भ
-------

1. ↑  The Yellow River: water and life, Tetsuya Kusuda, World Scientific, 2010, ISBN 978-981-4280-95-2, *... The Wei River is a major tributary of the Yellow River basin, which is 144000 km2 wide and 818 km long. The Wei River flows through three provinces: Shaanxi, Gansu and Ningxia ...*
2. ↑  Silk Road, North China Archived 2017-06-28 at the Wayback Machine, C.Michael Hogan, ed. Andy Burnham, The Megalithic Portal
**वजूद** 1998 की भारतीय हिन्दी फिल्म है। फिल्म में मुख्य भूमिकाओं में नाना पाटेकर और माधुरी दीक्षित शामिल हैं। इसका निर्देशन, कहानी लेखन और निर्माण एन चन्द्रा ने किया है।

संक्षेप
-------

मल्हार (नाना पाटेकर), जो एक गरीब टाइपिस्ट क्लर्क का बेटा है। वह एक बहुमुखी चरित्र है जो नाटकों में ट्रॉफी जीतता है लेकिन कभी उसके पिता द्वारा इसकी सराहना नहीं की जाती है। अपने कॉलेज में नाटक लिखते और निर्देशित करते समय वह एक बहुत समृद्ध लड़की अपूर्वा (माधुरी दीक्षित) से मिलता है और उसके प्यार में पागल हो जाता है। जब वह सर्वश्रेष्ठ अभिनेत्री पुरस्कार जीतती है, तो वह मंच पर मल्हार को बुलाती है और उसे सारा श्रेय देती है। मल्हार इस भाव को अपूर्वा के प्यार के रूप में गलत समझता है।

इस बीच, अपूर्वा और निहाल (मुकुल देव) एक दूसरे के प्यार में पड़ते हैं। निहाल के पिता, जो एक अमीर नौकरशाह हैं, उनकी शादी करने का फैसला करते हैं। मल्हार समझता है कि यह विवाह अपूर्वा की इच्छा के खिलाफ है। उसके विरोध में निहाल के पिता गलती से मर जाते हैं। मल्हार को जेल हो जाती है। अब निहाल अपने पिता की मौत के कारण अपनी पहचान और स्थिति खो देता है। इसलिए अपूर्वा के पिता निहाल के साथ उसकी सगाई को तोड़ देते हैं।

मल्हार जेल से भाग निकलता है और फिर गलत तरीके से त्वरित पैसे कमाने लगता है। उसे सोफिया (रम्या कृष्णन) के रूप में सहयोगी मिल जाती है, जो इन अपराधों में उसकी मदद करती है। वह उससे प्यार करना शुरू कर देती है लेकिन वह अपूर्वा से प्यार करता रहता है। निहाल, जो अब एक पुलिस अधिकारी है, शहर में "अजनबी हत्यारे" के रहस्य को हल करने के लिए अब पत्रकार, अपूर्वा से मिलता है। पुलिस आयुक्त (शिवाजी साटम) स्थानीय राजनीतिक नेता और जनता की ओर से अपराधी को पकड़ने के लिए बहुत दबाव में हैं। जब सोफिया जान जाती है कि मल्हार उससे प्यार नहीं करता, बल्कि अपूर्वा से प्यार करता है, वह बहुत परेशान हो जाती है और खुद को मार देती है। आखिरकार, जब मल्हार अपूर्वा के आमने सामने आता है, तो वह उससे कहती है कि वह कभी भी उससे प्यार नहीं करती थी। दिल टूटने के बाद, मल्हार पकड़ा जाता है और अंत में नाटकीय रूप से मर जाता है।

मुख्य कलाकार
------------

* नाना पाटेकर - मल्हार गोपालदास अग्निहोत्री / कर्नल. राठी
* माधुरी दीक्षित - अपूर्वा चौधरी
* मुकुल देव - निहाल जोशी
* रम्या कृष्णन - सोफिया / शालिनी / अमीना
* जॉनी लीवर - इंस्पेक्टर रहीम खान
* जगदीप - बाघ सिंह
* कुनिका - श्रीमती चावला
* संजय मिश्रा - कंचन (कैमरा ऑपरेटर)
* परीक्षत साहनी - अभिजीत जोशी
* माया अलग - अभिजीत की पत्नी
* तेज सप्रू - अपूर्वा के बॉस
* शिवाजी साटम - मुंबई के पुलिस आयुक्त के रूप में
* गुलजार - अतिथि भूमिका में

संगीत
-----

सभी गीत जावेद अख्तर द्वारा लिखित; सारा संगीत अनु मलिक द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "और हम तुम" | अलका याज्ञिक, कुमार सानु | 7:01 |
| 2. | "कैसे बताऊँ मैं तुम्हें" | नाना पाटेकर | 4:17 |
| 3. | "मैं क्या करूँ क्या करूँ" | अलका याज्ञिक | 7:23 |
| 4. | "मैं सोचता हूँ तुम्हारी दुनिया" | कुमार सानु, अलका याज्ञिक | 6:32 |
| 5. | "सनम तुम हम पर मरते हो" | कविता कृष्णमूर्ति, उदित नारायण | 6:23 |
| 6. | "कि टूट गई तड़क करके" | कविता कृष्णमूर्ति, सपना अवस्थी | 6:37 |

सन्दर्भ
-------

1. ↑  "इस फिल्म के रीमेक में दिख सकती है माधुरी और नाना की दमदार जोड़ी". *दैनिक जागरण*. 19 फरवरी 2016. मूल से 1 नवंबर 2018 को पुरालेखित. अभिगमन तिथि 31 अक्टूबर 2018.

बाहरी कड़ियाँ
-------------

*वजूद*  इंटरनेट मूवी डेटाबेस पर
**शब्द प्रति मिनट** कुंजीपटल पर टंकण करने की गति को मापने के लिए एक मापक है। इसका उपयोग लिखने और पढ़ने की गति के माप के लिए करते हैं। अंग्रेजी में 5 अक्षर (कुल कुंजी का उपयोग) को एक शब्द माना जाता है। जिसमें खाली स्थान और चिह्न को भी गिना जाता है।

इतिहास
------

ब्रांडोन रजियानों ने एक अध्ययन में यह पाया की सामान्य कम्प्यूटर प्रयोक्ता की गति 33 शब्द प्रति मिनट होती है। और यदि लय न हो तो वह 19 शब्द प्रति मिनट की गति से टंकण करते हैं। इसी अध्ययन के बाद समूह को तेज, माध्यम और धीमी गति के समूह में विभाजित किया गया। जिसमें औसत गति 40 श॰प्र॰मि॰, 35 श॰प्र॰मि॰ और 23 श॰प्र॰मि॰ क्रमशः है।

सन्दर्भ
-------

1. ↑  Ahmed Sabbir Arif, Wolfgang Stuerzlinger Analysis of Text Entry Performance Metrics Archived 2015-09-23 at the Wayback Machine Dept. of Computer Science & Engineering York University
2. ↑  Karat CM, Halverson C, Horn D, Karat J (1999). "Patterns of entry and correction in large vocabulary continuous speech recognition systems". *Proceedings of the SIGCHI conference on Human Factors in Computing Systems (CHI '99)*. New York, NY, USA: ACM. pp. 568–575. doi:10.1145/302979.303160. आई॰ऍस॰बी॰ऍन॰ 0-201-48559-1.. अभिगमन तिथि: 2012-12-27.

बाहरी कड़ियाँ
-------------
गौतम बुद्ध बोधि वृक्ष के नीचे अपने शिष्यों को ज्ञान देते हुए। 
आप्त पुरुष द्वारा किए गए उपदेश को "शब्द" प्रमाण मानते हैं। ("आप्तोपदेशः शब्दः" ; न्यायसूत्र 1.1.7)। आप्त वह पुरुष है जिसने धर्म के और सब पदार्थों के यथार्थ स्वरूप को भली भांति जान लिया है, जो सब जीवों पर दया करता है और सच्ची बात कहने की इच्छा रखता है। 

न्यायमत में वेद ईश्वर द्वारा प्रणीत ग्रंथ है और ईश्वर सर्वज्ञ, हितोपदेष्टा तथा जगत् का कल्याण करनेवाला है। वह सत्य का परम आश्रय होने से कभी मिथ्या भाषण नहीं कर सकता और इसलिए ईश्वर सर्वश्रेष्ठ आप्त पुरुष है। ऐसे ईश्वर द्वारा मानवमात्र के मंगल के निमित निर्मित, परम सत्य का प्रतिपादक वेद आप्तप्रमाण या शब्दप्रमाण की सर्वोत्तम कोटि है। गौतम सूत्र (2.1.57) में वेद के प्रामाण्य को तीन दोषों से युक्त होने के कारण भ्रांत होने का पूर्वपक्ष प्रस्तुत किया गया है। वेद में नितांत मिथ्यापूर्ण बातें पाई जाती हैं, कई परस्पर विरुद्ध बातें दृष्टिगोचर होती हैं और कई स्थलों पर अनेक बातें व्यर्थ ही दुहराई गई हैं। गौतम ने इस पूर्वपक्ष का खंडन बड़े विस्तार के साथ अनेक सूत्रों में किया है (1.1.58-61)। वेद के पूर्वोक्त स्थलों के सच्चे अर्थ पर ध्यान देने से वेदवचनों का प्रामाण्य स्वत: उन्मीलित होता है। पुत्रेष्टि यज्ञ की निष्फलता इष्टि के यथार्थ विधान की न्यूनता तथा यागकर्ता की अयोग्यता के ही कारण है। "उदिते जुहोति" तथा "अनुदिते जुहोति" वाक्यों में भी कथमपि विरोध नहीं है। इनका यही तात्पर्य है कि यदि कोई इष्टिकर्ता सूर्योदय से पहले हवन करता है, तो उसे इस नियम का पालन जीवनभर करते रहना चाहिए। समय का नियमन ही इन वाक्यों का तात्पर्य है। 

बुद्ध तथा जैन आगम को नैयायिक लोग वेद के समान प्रमाणकोटि में नहीं मानते। वाचस्पति मिश्र का कथन है कि ऋषभदेव तथा बुद्धदेव कारुणिक सदुपदेष्टा भले ही हों, परन्तु विश्व के रचयिता ईश्वर के समान न तो उनका ज्ञान ही विस्तृत है और उनकी शक्ति ही अपरिमित है। जयन्त भट्ट का मत इससे भिन्न है। वे इनको भी ईश्वर का अवतार मानते हैं। अतएव इनके वचन तथा उपदेश भी आगमकोटि में आते हैं। अंतर इतना ही है कि वेद का उपदेश समस्त मानवों के कल्याणार्थ है, परंतु बौद्ध और जैन आगम कम मनुष्यों के लाभार्थ हैं। इस प्रकार आप्तप्रमाण के विषय में एकवाक्यता प्रस्तुत की जा सकती है।

इन्हें भी देखें
---------------

* प्रमाण (भारतीय दर्शन)
**शेनयांग** (चीनी: 沈阳, अंग्रेज़ी: Shenyang) या **मुकदेन** (Mukden, मान्छु: ) पूर्वोत्तरी चीन के मंचूरिया क्षेत्र में स्थित लियाओनिंग प्रान्त की राजधानी और सबसे बड़ा शहर है। यह एक उप-प्रांत का दर्जा रखने वाला शहर है। सन् २०१० की जनगणना में शेनयांग की जनसँख्या ८१,०६,१७१ थी।

नाम
---

चीनी भाषा में 'शेनयांग' का अर्थ 'शेन नदी से उत्तर का शहर है' जो शहर के दक्षिण में बहने वाली हुन नदी (渾河, Hun River) पर पड़ा है, जिसे पहले 'शेन नदी' बुलाया जाता था। यहाँ मनुष्यों के बसेरे के ७,२०० साल पुराने चिह्न मिले हैं, हालांकि इस शहर की स्थापना झगड़ते राज्यों के काल में यान राज्य के चिन काई (Qin Kai) नामक सिपहसलार ने की थी। उस समय इसका नाम होऊ शहर (候城, Hou City) था लेकिन जिन राजवंश (१११५–१२३४) के दौरान इस बदलकर शेन और उसके बाद युआन राजवंश काल में शेनयांग कर दिया गया। सन् १६२५ में मान्छु नेता नुरहाची ने इसे अपनी राजधानी बना लिया। मान्छु भाषा में इसका नाम 'सिमियान ख़ोतोन' (Simiyan hoton, ᠰᡳᠮᡳᠶᠠᠨ ᡥ᠋ᠣᡨ᠋ᠣᠨ) था, जो १६३४ में बदलकर 'मुकदेन' कर दिया गया। यह मान्छु भाषा के 'मुकदेम्बी' (ᠮᡠᡴ᠋ᡩᡝ᠋ᠮᠪ᠊ᡳ᠋, mukdembi) शब्द से आया है जिसका मतलब 'उभारना' है।

इन्हें भी देखें
---------------

* लियाओनिंग
* मान्छु लोग

सन्दर्भ
-------

1. 1 2  "Today, Shenyang - China's Shenyang government portal: 今日沈阳--中国沈阳政府门户网" (चीनी में). Shenyang City People's Government. मूल से 18 दिसंबर 2007 को पुरालेखित. अभिगमन तिथि 2008-07-25.
**शांतनु अरोड़ा**  (जन्म: 15 नवंबर 1985) एक भारतीय गायक और गिटारवादक हैं जिनके गाने मुख्य रूप से हिंदी और अंग्रेजी में हैं। नई दिल्ली में 8 वर्ष की उम्र में ही उन्होंने गिटार सीखना शुरु कर दिया था, जबकि 12 वर्ष की उम्र में उन्होंने बाकायदा अनुशासनबद्ध तरीके से इसका प्रशिक्षण लेना शुरू कर दिया। शांतनु जब केवल 10 साल के थे तो उन्होंने मंच पर बतौर गायक पहली बार प्रदर्शन किया था।

 *प्रारंभिक जीवन*
-----------------

शांतनु का जन्म 15 नवम्बर, 1985 को हुआ था। उनके पिता *स्वर्गीय भारत भूषण आरोरा* एक सिविल इंजीनियर थे और मां *उषा आरोरा* एक बैंकर थीं। शांतनु जब एम.बी.ए कर रहे थे तभी उनके पिता का निधन हो गया। ऐसे में उनकी मां ने परिवार को संभाला। शांतनु की शुरुआती शिक्षा-दीक्षा फादर एग्नेल स्कूल, गौतम नगर से हुई, जहां उनकी प्रतिभा को देखते हुए उनका चयन स्कूल बैंड में कर लिया गया। पढ़ाई के दौरान उन्होंने कई संगीत प्रतियोगिताओं में भाग लिया और पेप्सी स्टॉर्म, बर्दर बर्गिन, एग्नेल टैलेंट फेस्ट, एम एक्सटैसी, कंफ़्लुएंस, सहित कई प्रतियोगिताओं में पुरस्कार जीता। उन्होंने बिट्स पिलानी, जानकी देवी, आई.एच.ई और अन्य कई कॉलेजों की संगीत प्रतियोगिताओं में भी हिस्सा लिया। शांतनु दिल्ली विश्वविद्यालय के पी.जी.डी.ए.वि कॉलेज में अर्थशास्त्र का अध्ययन किया और कॉलेज बैंड का हिस्सा रहे। कॉलेज में पढ़ाई के दौरान ही उन्होंने *शान्स स्कूल ऑफ म्यूजिक* नाम से अपनी संगीत अकादमी की स्थापना की। शांतनु उस्ताद साबरी खान के शिष्य हैं और हिंदुस्तानी शास्त्रीय संगीत में प्रशिक्षित हैं।

###  *शान के बारे में*

संगीत के क्षेत्र में रचनात्मकता को बढ़ावा देने के लिए शांतनु ने 2003 में शान संगीत स्कूल की स्थापना की। स्कूल में गिटार, कीबोर्ड, बांसुरी, ड्रम और गायन सहित विभिन्न वाद्ययंत्रों का प्रशिक्षण दिया जाता है।  वर्तमान में संस्थान द्वारा 12 स्कूलों, 3 विश्वविद्यालयों, इंजीनियरिंग और पीजीडीएम कॉलेजो के जरिए 800 से अधिक संगीत छात्रों को प्रशिक्षण दिया जा रहा है। 

* शांतनु अरोड़ा परफॉर्मिंग फॉर द हीरो ग्रुप
* शांतनु अरोड़ा परफॉर्मिंग फॉर द हीरो ग्रुप
* शान के स्कूल के छात्र
* शान का संगीत संगीत

सन्दर्भ
-------

1. ↑  "Shantanu Aurora - Justdial". *Justdial.com*. मूल से 21 सितंबर 2019 को पुरालेखित. अभिगमन तिथि 21 सितंबर 2019.
2. ↑  "Shans School of Music, South City II, Delhi NCR - Hobbies - Acoustic Guitar, Base Guitar, Bass Guitar, Casio - mycity4kids". *mycity4kids.com*. मूल से 5 अप्रैल 2017 को पुरालेखित. अभिगमन तिथि 4 April 2017.
अप्रयोगनीय बर्लिन टेम्पल्हॉफ़ हवाई अड्डे का विमानक्षेत्र संदर्भ बिंदु
अप्रयोगनीय बर्लिन टेम्पल्हॉफ़ हवाई अड्डे का विमानक्षेत्र संदर्भ बिंदु  

  

**विमानक्षेत्र सन्दर्भ बिन्दु (एयरोड्रोम रेफ़रेन्स पाइन्ट ए.आर.पी)** किसी विमानक्षेत्र का केन्द्र बिन्दु होता है। यह प्रयोगनीय उड़ानपट्टियों के ज्यामितीय केन्द्र बिन्दु पर स्थित होता है। एआरपी की गणना उड़ानपट्टियों के छोर के निर्देशांकों के भारित मान के औसत से की जाती है।

अंतरराष्ट्रीय स्तर पर, एक हवाई अड्डे के संदर्भ बिंदु की परिभाषा अन्तर्राष्ट्रीय नागर विमानन संगठन के अनुलग्नक 14, के अनुसार होती है जिसमें निम्न सम्मिलित हैं:

2.2.1 किसी विमानक्षेत्र के लिये सन्दर्भ बिन्दु की स्थापना होनी चाहिये। 

2.2.2 विमानक्षेत्र सन्दर्भ बिन्दु हवाई अड्डे के आरम्भिक या नियोजित ज्यामितीय केन्द्र के निकट्स्थ होना चाहिये और यथासंभव प्रथम स्थापित स्थान पर ही बना रहना चाहिये।

2.2.3 विमानक्षेत्र सन्दर्भ बिन्दु की स्थिति का नाप/गणना अंश(डिग्री), मिनट एवं सेकण्ड्स में कर के वैमानिकी सूचना सेवा प्राधिकरण को सूचित करनी चाहिये।

सन्दर्भ
-------

* राष्ट्रीय जियोडेटिक सर्वेक्षण एआरपी गणक
**संयुक्त राष्ट्र जलवायु परिवर्तन सम्मेलन**  संयुक्त राष्ट्र जलवायु परिवर्तन रूपरेखा सम्मेलन (United Nations Framework Convention on Climate Chnage (UNFCCC) ;  *युनाइटेड नेशंस फ़्रेमवर्क कन्वेंशन ऑन क्लायमेट चेञ्ज* ) के ढाँचे में आयोजित वार्षिक सम्मेलन हैं। वे जलवायु परिवर्तन से निपटने में प्रगति का आकलन करने के लिये UNFCCC पार्टियों (पक्षों का सम्मेलन, COP) की औपचारिक बैठक के रूप में कार्य करते हैं, और 1990 के दशक के मध्य में, क्योटो प्रोटोकॉल पर बातचीत करने के लिये विकसित देशों के लिये विधिक रूप से बाध्यकारी दायित्वों को उनके ग्रीनहाउस गैस उत्सर्जन कम करने के लिए बातचीत करते हैं।

2005 में प्रारम्भ हुए सम्मेलनों ने "क्योटो प्रोटोकॉल के लिए पक्षों की बैठक के रूप में सेवा करने वाले दलों के सम्मेलन" (सीएमपी) के रूप में भी काम किया है; सम्मेलन के पक्ष भी जो प्रोटोकॉल के पक्षकार नहीं हैं, वे पर्यवेक्षक के रूप में प्रोटोकॉल से सम्बन्धित बैठकों में भाग ले सकते हैं। 2011 से बैठकों का उपयोग पेरिस समझौते पर बातचीत के लिए डरबन मञ्च गतिविधियों के हिस्से के रूप में 2015 में इसके निष्कर्ष तक किया गया है, जिसने जलवायु कार्रवाई की दिशा में एक सामान्य मार्ग बनाया है।
सामलदास गांधी (1897- 1953) भारतीय स्वतंत्रता आंदोलन के नेता महात्मा गांधी के बड़े भाई लक्ष्मीदास करमचंद गांधी के पुत्र थे। जो भारत की संविधान सभा के सदस्य निर्वाचित हुए। सामलदास अपने चाचा मोहनदास करमचंद गांधी के करीबी अनुयायी थे।

### जीवन परिचय

सामलदास का जन्म 1897 में पोरबंदर स्टेट में हुआ था। वह शुरू में गुजराती शाम के समाचार पत्र जन्मभूमि का हिस्सा थे। कुछ मतभेदों के कारण उन्होंने जन्मभूमि छोड़ दी और "वंदे मातरम" नाम से नया समाचार पत्र शुरू किया

1947 में जब जूनागढ़ के नवाब ने अपने राज्य को पाकिस्तान को सौंप दिया, तब सामलदास ने अपनी बहुसंख्यक आबादी की इच्छाओं को प्रतिबिंबित करने के लिए जूनागढ़ के नागरिकों द्वारा बनाई गई सरकार का निर्वासन का नेतृत्व किया जिसने राज्य को भारत का हिस्सा बनने की कामना की।

जब भारतीय सेनाओं ने नवाब के दीवान, सर शाह नवाज भुट्टो के निमंत्रण पर जूनागढ़ और उसकी रियासतों, मांगरोल और मनावाड़ में प्रवेश किया, तो सामलदास को राज्य की बागडोर स्वीकार करने के लिए आमंत्रित किया गया था, उसी दौरान उन्हें सौराष्ट्र से भारत की संविधान सभा का सदस्य चुना गया। 1953 में उनका निधन हो गया।

### स्मरणोत्सव

सामलदास गांधी को जूनागढ़ और गुजरात राज्य में आज भी एक नायक और देशभक्त के रूप में याद किया जाता है। उनके नाम पर कई स्कूल, सार्वजनिक नींव और अस्पताल हैं।

मुंबई लैंडमार्क प्रिंसेस स्ट्रीट (मुंबई) का नाम बदलकर समालदास गांधी मार्ग कर दिया गया।
{{Annotated image |caption=मिडफ़ील्ड पदों ने एसोसिएशन फुटबॉल में अन्य पदों के संबंध में प्रकाश डाला।
|height=390|image-left=8|image-top=7|image-width=250 |width=260 |float=
|imagemap=

|annotations=
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
{{Annotation|27|192|[[मिडफील्डर#चौड़ा मिडफील्डर|मिडफिल्डर[]|font-weight=bolder|font-size=20}}
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
साँचा:Annotation
}}

**मिडफील्डर** एक  फुटबॉल है। मिडफ़ील्डर आम तौर पर अपनी टीम के  रक्षकों और  फ़ॉर्वर्ड) के बीच मैदान पर तैनात होते हैं। कुछ मिडफ़ील्डर एक अनुशासित रक्षात्मक भूमिका निभाते हैं, ब्रेकी

अधिकांश  प्रबंधक] विरोधी टीम के हमलों को बाधित करने के लिए कम से कम एक मिडफील्डर असाइन करते हैं, जबकि अन्य को लक्ष्य बनाने के साथ काम सौंपा जा सकता है, या अटैक के बीच समान जिम्मेदारियां हो सकती हैं।

सन्दर्भ
-------

1. ↑  "Positions guide: Central midfield". London: BBC Sport. 1 सितम्बर 2005. मूल से 11 मार्च 2012 को पुरालेखित. अभिगमन तिथि 27 अगस्त 2013.
2. ↑  "Football / Soccer Positions". Expert Football. मूल से 23 नवम्बर 2012 को पुरालेखित. अभिगमन तिथि 21 जून 2008.
3. ↑  Di Salvo, V. (6 अक्टूबर 2005). "Performance characteristics according to playing position in elite soccer". *International Journal of Sports Medicine*. **28** (3): 222–7. PMID 17024626. डीओआइ:10.1055/s-2006-924294.
विश्व में साधारण कानून प्रणालियों वाले देश
**लोक-विधि** (common law / कॉमन लॉ ) या 'साधारण कानून' ऐसे कानून को बोला जाता है जो संसदीय और विधान सभाओं में बनने के बजाए न्यायाधीशों द्वारा अदालतों में फ़ैसले सुना कर बनाया जाता है। साधारण कानून के अनुसार चलने वाली न्यायिक प्रणालियों में न्यायालयों में लड़े जा रहे मुक़द्दमों में अदालत उस से मिलते-जुलते पहले लड़े गए मुक़द्दमों के निर्णयों को ध्यान में रखती है और उनके अनुसार फ़ैसला सुनती है। भूतकाल में सुनाए गए सभी न्यायिक फ़ैसले मिलकर साधारण कानून बनाते हैं। जब भी कोई नया मसला किसी न्यायलय में सुनवाई के लिए आता है तो न्यायाधीश तय करते हैं कि ऐसा प्रश्न पहले देखा गया है कि नहीं। अगर देखा गया है, तो अदालत पर अनिवार्य है कि उस से मिलता-जुलता फ़ैसला सुनाए। अगर नहीं देखा गया है, तो इसमें सुनाया गया निर्णय आने वाले ऐसे मामलों के लिए भी निर्णायक कानून का रूप धारण कर लेता है।

साधारण कानून प्रणालियाँ पहले ब्रिटेन में मध्यकाल में उत्पन्न हुई, लेकिन फिर भूतपूर्व ब्रिटिश साम्राज्य में सम्मिलित बहुत से देशों में फैल गई। आधुनिक युग में अमेरिका, भारत, मलेशिया, सिंगापुर, पाकिस्तान, श्रीलंका, कनाडा, ऑस्ट्रेलिया, दक्षिण अफ़्रीका, आयरलैंड, न्यु ज़ीलैंड, घाना और बांग्लादेश में साधारण कानून व्यवस्था का प्रयोग होता है।

इन्हें भी देखें
---------------

* विधि

सन्दर्भ
-------

1. ↑  "Estate Planning & Probate Glossary" Archived (Date missing) at Archive-It, *Washington (State) Probate*, s.v. "common law", retrieved 7 नवम्बर 2009.
**शंकर रामचंद्र** या **मामाराव दांते** (२८ सितंबर, १८९८-), ने पुणे से १९२० में कला स्नातक किया। १९२०-१९२३ तक लोक-संग्रह समाचार पत्र के संपादकीय विभाग में कार्यरत रहे। १९२३ के बाद इन्होंने देवनागरी लिपि के अक्षरों के मुद्रण एवं टंकण पर शोध किया और देवनागरी लिपि का मोनो-टाइप पर मुद्रण संभव हुआ। १९२४-१९३० तक पुणे हिन्दू महासभा के सचिव रहे थे। इस दौरान शुद्धि कार्यक्रम किए थे। १९२८ में दंगा प्रभावित महाद का सर्वेक्षण किया। १९३८ में इन्होंने निज़ाम के शासन में हिन्दुओं की स्थिति का सर्वेक्षण किया तथा सरकार को अवगत कराया। ये १९४०-१९४५ तक महाराष्ट्र हिन्दू महासभा के सचिव रहे थे। १९३८ में भागनगर (हैदराबाद) के अहिंसक प्रतिरोध के बाद १९३९ में इन्हें कारावास भोगना पड़ा। १९५० में ये अखिल भारतीय हिन्दू महासभा के सचिव निर्वाचित हुए। बाद में १९७५ में उपाध्यक्ष भी बने। इन्होंने चित्तराव शास्त्री के ऋगवेद के मराठी अनुवाद, मेट्स बुक ऑन द प्लाइट ऑफ अनटचेबल्स, बलशास्त्री हरिदास के पुणे में दिए व्याख्यानों व सावरकर के कार्यों का प्रकाशन भी किया। ये १९४०-५५ तक काल- समाचारपत्र के संपादक भी रहे। १९६७ में इन्होंने काल-साप्ताहिक निकाला।

गणपत महादेव नलदाड़े (१० फरवरी-) इनका जन्म पुणे में हुआ। आरंभ में इन्होंने अपने पिता के तंबाकू के व्यापार में सहओग किया। १९२२ में मुद्रणालय खोला। १९२५-३२ तक संग्राम-साप्ताहिक पत्र का प्रकाशन किया। १९२८-५४ तक पुणे नगर निगम के अध्यक्ष भी रहे। १९४२ में ये पुणे शहर के महापौर भी चुने गए थे। १९६४ में ये मुंबई विधान परिषद के सदस्य चुने गए। मर्चेन्ट्स कोऑपरेटिव बैंक के अध्यक्ष रहे थे। गांधी हत्याकाण्ड के दंगों के दौरान इनकी प्रिंटिंग प्रेस जला दी गई। १९४८ एवं १९५० में ये ४-४ महीनों के लिए जेल भी गए। १९७५ में पुणे में आयोजित हिन्दू महासभा सत्र की स्वागत समिति के अध्यक्ष भी रहे थे।

बाहरी सूत्र
-----------

* सावरकर के साथी – सावरकर के जालस्थल पर।

| * दे
* वा
* सं
विनायक दामोदर सावरकर |
| --- |
| **परिवार** | पत्नी : यमुनाबाई सावरकर •  भाई : नारायण दामोदर सावरकर •  पुत्र : विश्वास सावरकर •  पुत्री : प्रभात चिपलूनकर  •  |
| **क्रांतिकारी साथी** | मामाराव दांते  •  महामहोपाध्याय सिद्धेश्वर शास्त्री चित्तराव  •  गजानन विष्णु दामले  •  वासुदेव बलवंत गोगटे  •  गजानन विश्वनाथ केटकर  •  अप्पा कसार •  नरसिंहन चिंतामन  |
| **संबंधित स्थान**  | सेल्युलर जेल   इंडिया हाउस   लंदन पुणे |
| **यह भी देखें** | अभिनव भारत  •  अखिल भारतीय हिन्दू महासभा  •  द इंडियन वॉर ऑफ इंडिपेंडेंस - १८५७  •  राष्ट्रीय स्वयंसेवक संघ •  लोकमान्य तिलक |
धातुओं की आर्क वेल्डिंग करने के लिए रेक्टिफायर आधारित वेल्डन विद्युत प्रदाय
स्पॉट वेल्डिंग मशीन
**वेल्डन विद्युत प्रदाय** या 'वेल्डिंग पॉवर स्प्लाई' वह युक्ति है जो वेल्डिंग करने के लिए विद्युत धारा प्रदान करती है।

वेल्डन के लिए प्रायः उच्च धारा (80 अम्पीयर से अधिक) आवश्यक होती है। स्पॉट वेल्डिंग में 12,000 एम्पीयर तक धारा आवश्यक हो सकती है। कहीं-कहीं कम धारा से भी वेल्डिंग की जाती है। जैसे, दो रेजर ब्लेडों को परस्पर वेल्ड करने के लिए ५ अम्पीयर वाली टंगस्टन आर्क वेल्डिंग।

वेल्डन शक्ति प्रदाय बहुत सरल हो सकती है (जैसे, कार बैटरी द्वारा वेल्डन) या बहुत जटिल हो सकती है (जैसे, IGBT का प्रयोग करके उच्च आवृत्ति पर स्विच करके बनी पॉवर सप्लाय)।

वर्गीकरण
--------

वेल्डिंग पॉवर सप्लाई का वर्गीकरण इस आधार पर करते हैं कि वे नियत-धारा प्रदान करतीं हैं या नियत वोल्टता।

### नियत-धारा वाली वेल्डन विद्युत प्रदाय

इस तरह की पॉवर सप्लाई की आउटपुट धारा नियत होती है, भले ही इलेक्ट्रोडों के बीच की दूरी कम या अधिक रखी जाय। अर्थात् इलेक्ट्रोडों के बीच की दूरी कम या अधिक करने पर पावर सप्लाई स्वयं आउटपुट वोल्तता को इस प्रकार बदल देती है कि आउटपुट धारा नियत बनी रहे (कम-अधिक न होने पाये।)। 

शिल्डेड मेटल आर्क वेल्डिंग तथा गैस टंगस्टन आर्क वेल्डिंग में नियत धारा वाली विद्युत प्रदाय काम आती है।

### नियत-वोल्टता वाली वेल्डन विद्युत प्रदाय

गैस मेटल आर्क वेल्डिंग तथा फ्ल्क्स-कोर आर्क वेल्डिंग में प्रायः नियत-वोल्टता वाली विद्युत प्रदाय प्रयुक्त होती है। यहाँ नियत-वोल्टता वाली वेल्डन विद्युत प्रदाय की आवश्यकता इसलिए पड़ती है क्योंकि वेल्डर हाथों सें इतनी तेजी से आर्क की लम्बाई को नियंत्रित नहीं कर पाता। किन्तु यदि नियत-वोल्टता वाली वेल्डिंग पावर सप्लाई का उपयोग शिल्डेड मेटल आर्क वेल्डिंग के लिए करें तो हाथ हिलने से आर्क की लम्बाई में थोड़ा परिवर्तन होने पर भी वेल्डिंग करेंट में बहुत अधिक परिवर्तन कर देता है जिससे वेल्डिंग की गुणवत्ता खराब होती है। अतः वहाँ नियत-धारा वेल्डिंग पॉवर सप्लाई ही प्रयोग की जानी चाहिए।

वेल्डन विद्युत प्रदाय के विभिन्न डिजाइन
---------------------------------------

(१) **ट्रांसफॉर्मर पर आधारित** - प्रायः यह ट्रांसफॉर्मर उच्च लीकेज वाला है। यह ट्रांसफॉर्मर प्रायः सेकेण्डरी साइड में ५५ एम्पीयर से ५९० एम्पीयर तक के होते हैं। इनकी सेकेण्डरी का ओपेन-सर्कित वोल्टेज १७ वोल्ट से ४५ वोल्त तक होता है। कुछ मशीनों में सेकेण्डरी साइड में रेक्टिफायर लगा होता है जो प्रत्यावर्ती धारा के बजाय डायरेक्ट करेंट देती है जिससे बेहतर वेल्डिंग होती है।

(२) जनरेटर और अल्टरनेटर

(३) इन्वर्टर - इनमें पहले एसी को दीसी बना लिया जाता है। फिर दीसी को उच्च आवृत्ति (लगभग १० कोलोहर्ट्ज) पर स्विच करके एसी बनायी जाती है। उच्च आवृत्ति पर स्विच करने के कारण इसमें छोटे आकार का ट्रांसफॉर्मर लगता है। इसके अलावा इसमें ओवरलोद रोकने की अच्छी व्यवस्था होती है।

(४) अन्य -
**शंकर लक्ष्मण** (7 जुलाई 1933 - 29 अप्रैल 2006) एक भारतीय हॉकी खिलाड़ी थे। वह 1956, 1960 और 1964 के ओलंपिक में भारतीय टीम के गोलकीपर थे, जिन्होंने दो स्वर्ण पदक और एक रजत पदक जीता। वह एक अंतर्राष्ट्रीय हॉकी टीम के कप्तान बनने वाले पहले गोलकीपर थे और उन्हें भारत सरकार द्वारा अर्जुन पुरस्कार और पद्मश्री से सम्मानित किया गया था। हॉकी इंडिया ने पहले अपने वार्षिक सम्मान समारोह में उन्हें ध्यानचंद लाइफटाइम अचीवमेंट पुरूस्कार से सम्मानित किया था।

व्यक्तिगत जीवन
--------------

शंकर का जन्म 7 जुलाई 1933 को मध्य प्रदेश के मालवा क्षेत्र के इंदौर जिले के एक छोटे से छावनी शहर महू में हुआ था। वह वर्ष 1947 में एक बैंडमैन के रूप में भारतीय सेना में शामिल हुए। उन्होंने मराठा लाइट इन्फैंट्री की 5 वीं बटालियन में सेवाएं दी। 1979 में वह सेना से सेवानिर्वृतय होते समय कॅप्टन पद पर थे। उनकी पत्नी का नाम शांति बाई एवं पुत्र का नाम मनोहर है। 29 अप्रैल 2006 में शंकर लक्ष्मण की पैर में गैंग्रीन होने की वजह से आखिरी सांस ली।

खेल कैरियर
----------

शंकर ने अपने खेल करियर की शुरुआत एक फुटबॉलर के रूप में की थी। सेना में शामिल होने के बाद, उन्होंने फुटबॉल की जगह हॉकी खेलना शुरू किया। 1955 में सेना में सर्विसेज के लिए खेलना शुरू किया। उन्होंने अपने गोलकीपिंग के लिए प्रशंसा अर्जित की और भारतीय राष्ट्रीय हॉकी टीम के लिए चुने गए। 1968 में उन्होंने खेलों से सन्यास ले लिया।

सन्दर्भ
-------

1. ↑  "जन्मदिन विशेष : वो भी अनहोनी को होनी करता था.. बस, वो धोनी नहीं था!". *Firstpost Hindi*. 2017-07-07. मूल से 10 अगस्त 2017 को पुरालेखित. अभिगमन तिथि 2019-12-13.
2. ↑  "पैर कटवाने की सलाह ठुकरा दी थी शंकर लक्ष्मण ने".  (hindi में). अभिगमन तिथि 2019-12-13. `|website=` में बाहरी कड़ी (मदद)सीएस1 रखरखाव: नामालूम भाषा (link)
3. ↑  "अंगद के पैर की तरह जम जाते थे लक्ष्मण".  (hindi में). अभिगमन तिथि 2019-12-13. `|website=` में बाहरी कड़ी (मदद)सीएस1 रखरखाव: नामालूम भाषा (link)
4. ↑  "हिंदी खबर, Latest News in Hindi, हिंदी समाचार, ताजा खबर". *Patrika News* (hindi में). अभिगमन तिथि 2019-12-13.सीएस1 रखरखाव: नामालूम भाषा (link)
5. ↑  Thakur, Rajesh. *Madhya Pradesh Samanya Gyan*. Prabhat Prakashan. आई॰ऍस॰बी॰ऍन॰ 978-93-5322-304-5.
**वाचस्पति गैरोला** (जन्म १९२७ -- ) संस्कृत के विद्वान तथा अनेक ग्रन्थों के रचनाकार थे। वे हिन्दी साहित्य सम्मेलन, प्रयाग के पाण्डुलिपि विभाग के अध्यक्ष रहे। वाचस्पति गैरोला का जन्म उत्तराखण्ड के पौड़ी में कोट विकास खण्ड में हुआ था। उन्होने 1974 में इलाहाबाद से सेवानिवृत्ति के बाद पौड़ी में स्थापित होने का निश्चय किया। यहाँ वे लम्बे समय तक बेहद सक्रिय रहे। यहाँ पर पहले-पहल उन्होंने एक छापाखाना खोला जहाँ से वे एक साप्ताहिक पत्र ‘गढ़वाल मण्डल’ निकालने लगे। उनकी अधिकांश कृतियाँ इलाहाबाद में सेवाकाल में ही निकलीं जो साहित्य, धर्म, दर्शन, कला, संस्कृति, आध्यात्म जैसे गूढ़ विषयों पर लिखी प्रमुख पुस्तकें हैं। पौड़ी में रहते हुए उनके द्वारा ‘गढ़वाल मण्डल’ पत्र का पर्यटन अंक व नेहरू स्मारिका का प्रकाशन किया गया जो अपने में उल्लेखनीय कार्य था।

कृतियाँ
-------

* संस्कृत साहित्य का इतिहास
* संस्कृत साहित्य का संक्षिप्त इतिहास
* कौटिल्यीयम् अर्थशास्त्रम् (हिन्दी व्याख्या सहित)
* भारतीय धर्म-शाखाएँ और उनका इतिहास
* भारतीय दर्शन
* अशोकमल्ल विरचित नृत्याध्याय
* कामसूत्र परिशीलन
* भारतीय संस्कृति और कला
* भारतीय चित्रकला
* भारतीय चित्रकला का संक्षिप्त इतिहास
* वैदिक साहित्य और संस्कृति
* भारतीय नाट्यपरम्परा और अभिनयदर्पण
* राजनीतिरत्नाकरः (हिन्दी व्याख्या)
* भरतार्णव (का हिन्दी अनुवाद)
* चाणक्यसूत्रम् (हिन्दी व्याख्या)
* भारत के उत्तर-पूर्व सीमान्त देश : तिब्बत, नेपाल, सिक्किम, भूटान

सन्दर्भ
-------

बाहरी कड़ियाँ
-------------

* राजनीतिरत्नाकर की हिन्दी व्याख्या
**शीला मेहरा** एक भारतीय स्त्री रोग और प्रसूति विशेषज्ञ हैं। वह मूलचन्द अस्पताल, नई दिल्ली के स्त्री रोग और प्रसूति विभाग की निर्देशिका हैं।  1959 में लेडी हार्डिंग मेडिकल कॉलेज से ग्रैजुएशन करने के बाद उन्होंने DRCOG और MRCOG की डिग्री रॉयल कॉलेज ऑफ ओब्सटेटरीशीअन्स एंड गाइनीकोलोजिस्टस, ब्रिटेन से की।  वह इंडियन कॉलेज ऑफ ओब्सटेटरीशीअन्स एंड गाइनीकोलोजिस्टस (ICOG) में शोधकर्ता हैं और बहुत से पुरुस्कार जैसे कि- राधा रमन पुरस्कार (1998) और  इंडियन मेडिकल एसोसिएशन से लाइफ टाइम अचीवमेंट पुरस्कार (2006) पा चुकी हैं।  भारत सरकार ने उन्हें चौथे सर्वोच्च नागरिक पुरस्कार पद्म श्री से 1991 में सम्मानित किया।

इन्हें भी देखें
---------------

* लेडी हार्डिंग मेडिकल कॉलेज
* मूलचन्द आईवीऍफ़ एंड फर्टिलिटी सेंटर

सन्दर्भ
-------

1. ↑  "Dr. Sheila Mehra". Ziffi. 2015. मूल से 4 मार्च 2016 को पुरालेखित. अभिगमन तिथि October 7, 2015.
2. ↑  "Moolchand profile". Moolchand Healthcare. 2015. मूल से 4 अप्रैल 2017 को पुरालेखित. अभिगमन तिथि October 7, 2015.
3. ↑  "Health Tourism profile". Health Tourism. 2015. मूल से 4 मार्च 2016 को पुरालेखित. अभिगमन तिथि October 7, 2015.
4. ↑  "Padma Awards" (PDF). Ministry of Home Affairs, Government of India. 2015. मूल से 15 नवंबर 2014 को पुरालेखित (PDF). अभिगमन तिथि July 21, 2015.
**साधिका रंधावा** जिन्हें केवल साधिका के रूप में भी जाना जाता है एक भारतीय अभिनेत्री हैं।

साधिका ने अपन करियर 1997 में सावन कुमार टाक की फ़िल्म *सलमा पे दिल आ गया* में अयूब खान के अभिनीत फ़िल्म से किया। साधिका *हफ्ता वसूली, काबू, अब के बरस, प्यासा, 2 अक्टूबर काश... आप हमारे होते, शिकार, बुलेट: एक धमाका* सहित 2005 तक विभिन्न फ़िल्मों में अभिन्य किया। हाल ही में, उन्होंने एक फ़िल्म *फिर हाय तौबा* से वापसी की कोशिश की लेकिन यह फ़िल्म बुरी तरह से पिट गयी।

पूर्व जीवन
----------

रंधावा सिख आर्मी पृष्ठभूमि से हैं। उनके पिता उन्हें एक अभियंता बनाना चाहते थे लेकिन उन्हें बॉलीवुड से प्रस्ताव आने लगे जिसके लिए उनके पिता ने उन्हें सहारा दिया। उनकी बहन जेसी रंधावा एक मॉडल हैं।

सन्दर्भ
-------

1. ↑  "बॉलीवुड हंगामा". मूल से 4 अक्तूबर 2011 को पुरालेखित. अभिगमन तिथि 14 जुलाई 2013.
2. ↑  "सलमा दिल पे आ गया". मूल से 24 अप्रैल 2012 को पुरालेखित. अभिगमन तिथि 14 जुलाई 2013.
3. ↑  "बज़ १८". मूल से 5 फ़रवरी 2009 को पुरालेखित. अभिगमन तिथि 14 जुलाई 2013.

बाहरी कड़ियाँ
-------------

* इंटरनेट मूवी डेटाबेस पर साधिका रंधावा
* स्पाइसी साधिका
* साधिका सक्सेस मंत्र

| व्यक्तिगत आँकड़े |
| --- |
| नाम | साधिका |
| अन्य नाम |  |
| लघु वर्णन | भारतीय अभिनेत्री |
| जन्म तिथि |  |
| जन्म-स्थान | मुम्बई, भारत |
| मृत्यु तिथि |  |
| मृत्यु स्थान |  |
डिब्रूगढ़-कन्याकुमारी विवेक एक्सप्रेस
19027 विवेक एक्सप्रेस
**विवेक एक्सप्रेस** (अंग्रेज़ी: Vivek Express) भारतीय रेलवे नेटवर्क पर एक्सप्रेस ट्रेनों की एक श्रृंखला है। इन ट्रेनों की घोषणा 2011-12 के रेल बजट में तत्कालीन रेल मंत्री द्वारा की गई थी। इन ट्रेनों को 2013 में होने वाली स्वामी विवेकानन्द की 150वीं जयंती के उपलक्ष्य में शुरू किया गया था। डिब्रूगढ़ से कन्याकुमारी तक की विवेक एक्सप्रेस दूरी और समय के मामले में भारतीय रेलवे नेटवर्क पर सबसे लंबा मार्ग है और वर्तमान में दुनिया में 24 वां सबसे लंबा मार्ग है।

विवेक एक्सप्रेस ट्रेनों की सूची
-------------------------------

जुलाई 2013 तक 4 विवेक एक्सप्रेस ट्रेनें हैं

### डिब्रूगढ़-कन्याकुमारी विवेक एक्सप्रेस

मुख्य लेख: डिब्रूगढ़-कन्याकुमारी विवेक एक्सप्रेस
22503/22504 नंबर वाली यह साप्ताहिक सुपरफास्ट ट्रेन वर्तमान में भारतीय उपमहाद्वीप का सबसे लंबा ट्रेन मार्ग है। यह असम के डिब्रूगढ़ और पूर्वोत्तर भारत को भारतीय मुख्य भूमि का सबसे दक्षिणी छोर [[कन्याकुमारी], तमिलनाडु से जोड़ती है। यह डिब्रूगढ़ से कन्याकुमारी तक कुल 4234 किमी की दूरी तय करती है। 57 मध्यवर्ती पड़ावों के साथ इस दूरी को तय करने में 79 घंटे लगते हैं।

### ओखा-तूतीकोरिन विवेक एक्सप्रेस

मुख्य लेख: ओखा-तूतीकोरिन विवेक एक्सप्रेस
यह भी एक साप्ताहिक ट्रेन है, जिसका नंबर 19567/19568 है। यह ओखा, गुजरात (जो भारत का सबसे पश्चिमी छोर है) को दक्षिण भारत में तमिलनाडु के "पर्ल सिटी" तूतुकुड़ी से जोड़ता है।

### बांद्रा टर्मिनस जम्मू तवी विवेक एक्सप्रेस

मुख्य लेख: बांद्रा टर्मिनस जम्मू तवी विवेक एक्सप्रेस
यह ट्रेन मुंबई के मुख्य स्टेशनों में से एक बांद्रा टर्मिनस से निकलती है। 19027/19028 नंबर की यह ट्रेन अन्य विवेक एक्सप्रेस की तरह साप्ताहिक ट्रेन है जो उत्तर भारत में बांद्रा टर्मिनस मुंबई से जम्मू तवी तक चलती है।

### संतरागाछी-मैंगलोर सेंट्रल विवेक एक्सप्रेस

मुख्य लेख: संतरागाछी - मैंगलोर सेंट्रल विवेक एक्सप्रेस
22851/22852 विवेक एक्सप्रेस पश्चिम बंगाल में हावड़ा, कोलकाता के आसपास के एक शहर संतरागाछी से कर्नाटक के मैंगलोर सेंट्रल तक चलती है।

सन्दर्भ
-------

1. ↑  "Kavi Guru Express & Vivek Express Trains to be Launched to Mark the 150th Birth Anniversary of Rabindranath Tagore & Swami Vivekananda". *भारत सरकार*. पत्र सूचना कार्यालय. अभिगमन तिथि 29 जून 2023.
2. ↑  "Now, northeast & south come closer". *द हिंदू*. 29 जून 2023.
साधारण लघुगणक का आरेख
गणित में किसी धनात्मक वास्तविक संख्या का १० आधार पर लिया गया लघुगणक **साधारण लघुगणक** (common logarithm / कॉमन लॉगैरिद्म) कहलाता है। इसको log10(x), या Log(x) (कैपिटल L) लिखते हैं। संदेह से बचाने के लिये ISO ने सुझाया है कि log10(x) को lg (x) लिखा जाय जबकि प्राकृतिक लघुगणक loge(x) को ln (x) लिखा जाय।

कुछ संख्याओं के साधारण लघुगणक
-----------------------------

{\displaystyle {\begin{array}{ll}\log \_{10}{1}=0&\log \_{10}{0.1}=-1\\\log \_{10}{10}=1&\log \_{10}{0.01}=-2\\\log \_{10}{100}=2&\log \_{10}{0.001}=-3\\\log \_{10}{1000}=3,{\mbox{etc.}}&\log \_{10}{0.0001}=-4,{\mbox{etc.}}\end{array}}}
{\displaystyle \log \_{10}{2}=0.301030}
{\displaystyle \log \_{10}{15}=1+0.176091=1.176091}
{\displaystyle \log \_{10}{564}=2+0.751279=2.751279}

साधारण लघुगणक के कुछ प्रमुख उपयोग
---------------------------------

* पीएच की गणना में,
* रिक्टर पैमाने में
* ध्वनि की तीव्रता बताने के लिये
* नियंत्रण सिद्धान्त में (बोडे आलेख)

इन्हें भी देखें
---------------

* प्राकृतिक लघुगणक
* लघुगणक
**शंकर पुरुषोत्तम आघारकर** (18 नवंबर 1884 - 1 सितंबर 1960) एक भारतीय वनस्पतिशास्त्री थे। उनकी विशेषज्ञता पादप आकृति विज्ञान में थी। उन्होंने अपनी पीएचडी डिग्री बर्लिन विश्वविद्यालय, जर्मनी से सन 1919 में प्राप्त की। वे कलकत्ता विश्वविद्यालय में वनस्पति विज्ञान के घोष प्रोफेसर (1920-47) थे। कलकता के 'इण्डियन एसोसिएशन फॉर कल्टिवेशन ऑफ साइन्स' की तर्ज पर उन्होंने 'महाराष्ट्र एसोसिएशन फॉर कल्टिवेशन ऑफ साइन्स' की स्थापना की और आजीवन उसके निदेशक रहे।  वह भारत के प्रमुख वनस्पतिशास्त्रियों में से एक हैं। उन्होंने पश्चिमी घाट की जैव विविधता की खोज की, जहां उन्हें मीठे पानी की जेलीफ़िश की एक प्रजाति मिली, जो तब तक केवल अफ्रीका में पाई जाती थी। ये निष्कर्ष 1912 में वैज्ञानिक पत्रिका 'नेचर' में प्रकाशित हुए थे। कोलकाता के भारतीय संग्रहालय के अधीक्षक डॉ. अन्नांदले ने डॉ. आघारकर को जानवरों और पौधों के नमूनों की सूक्ष्म जांच करने, संरक्षित करने और संचालित करने के अपने आगे के प्रयासों में मदद की। पुणे के 'आघारकर शोध संस्थान' का नाम उनकी स्मृति में किया गया है।

प्रारंभिक जीवन
--------------

उनका जन्म 1884 में हुआ था। बचपन से ही वह पौधों और जानवरों से सम्बन्धित ज्ञान के प्रति आकर्षित थे। इसी का परिणाम था कि उन्होंने जेलीफ़िश की एक नई प्रजाति की खोज की। वह अपनी सटीक जानकारी और विस्तृत टिप्पणियों के लिए जाने जाते थे।

शिक्षा
------

बाद में सी.वी. रमन ने कलकत्ता में घोष प्रोफेसर पद के लिए उनकी सिफारिश की। वे 1919 में बर्लिन विश्वविद्यालय से पीएचडी की डिग्री प्राप्त करने के लिए जर्मनी गए थे, लेकिन प्रथम विश्व युद्ध छिड़ने पर उन्हें जेल में डाल दिया गया था। हालाँकि उन्होंने जेल में अपनी पीएचडी पूरी की और भारत लौट आए।

पुरस्कार और सम्मान
------------------

* महाराष्ट्र एसोसिएशन फॉर द कल्टीवेशन ऑफ साइंस रिसर्च इंस्टीट्यूट, का नाम बदलकर 1992 में संस्थापक निदेशक के सम्मान में आगरकर अनुसंधान संस्थान (एआरआई) कर दिया गया।
* बीरबल साहनी इंस्टीट्यूट ऑफ पैलियोबोटनी द्वारा प्रोफेसर अल्बर्ट सीवार्ड मेमोरियल लेक्चरशिप - 1955
* भारतीय वनस्पति सोसायटी के सदस्य (अध्यक्ष) - 1923
* अध्यक्ष, भारतीय विज्ञान कांग्रेस के वनस्पति विज्ञान अनुभाग - 1924
* एशियाई समाज का भारतीय विज्ञान कांग्रेस पदक - 1934
* भारतीय मृदा विज्ञान सोसायटी के सदस्य (मानद सचिव) - 1935-1940
* बंगाल की वनस्पति सोसायटी के अध्यक्ष - 1940-1945
* भारतीय पारिस्थितिक समाज के अध्यक्ष - 1940-1945
* एशियाटिक सोसाइटी के सचिव - 1943-1945
* एशियाटिक सोसाइटी के उपाध्यक्ष - 1945-1946
* बृहन महाराष्ट्र परिषद के अध्यक्ष- 1943

इन्हें भी देखें
---------------

* आघारकर शोध संस्थान

संदर्भ
------

1. ↑  *Age of Entanglement*. Harvard University Press. 6 Jan 2014. पृ॰ 208. आई॰ऍस॰बी॰ऍन॰ 978-0674726314.
2. ↑  "Maharashtra Association for the Cultivation of Science Research Institute was renamed". *dst.gov.in*. Department of Science and Technology. मूल से 29 May 2014 को पुरालेखित. अभिगमन तिथि 2 May 2014.
**सतिंदर सरताज** का पूरा नाम सतिंदर पाल सिंह है। वे एक भारतीय गायक, गीतकार, अभिनेता और कवि हैं। वे मुख्य रूप से पंजाबी गीतों और फिल्मों से संबंधित हैं। उन्हें अपने गीत "साईं" से प्रसिद्धि मिली। सरताज ने वर्ष 2017 में द ब्लैक प्रिंस (फिल्म) से महाराजा दलीप सिंह के रूप में अपनी फ़िल्म की शुरुआत की।

प्रारंभिक जीवन
--------------

सतिंदर पाल सिंह का जन्म भारत में होशियारपुर, पंजाब के बजरावार गाँव में हुआ था। उन्होंने अपने गाँव के सरकारी प्राथमिक विद्यालय से पढ़ाई की। तीसरी कक्षा से उन्होंने स्थानीय बाल सभाओं में अभिनय करना शुरू कर दिया था।

उच्च शिक्षा
-----------

सरताज ने गवर्नमेंट कॉलेज, होशियारपुर से संगीत में ऑनर्स की डिग्री प्राप्त की। उन्होंने सूफी संगीत गायन में एम.फिल. और बाद में पंजाब विश्वविद्यालय चंडीगढ़ से सूफ़ी गायन में पीएच.डी. की। पीएच.डी. करते हुए उन्होंने अपने संगीत की तरफ़ ध्यान दिया। उन्होंने छह साल तक पंजाब विश्वविद्यालय में संगीत पढ़ाया। सरताज ने फ़ारसी भाषा में सर्टिफिकेट कोर्स और डिप्लोमा भी किया। उन्होंने कविता भी लिखीं और कॉलेज में ही अपना तखल्लुस (उपनाम), सरताज रख लिया।

गायन
----

सरताज ने 20 साल की उम्र में ही संगीत को अपना पेशा बना लिया था। आरंभ में वे एक किसान थे तथा एक कलाकार बनने में उनकी कोई रुचि नहीं थी।

  

यूट्यूब पर सरताज का गाना सुनने के बाद वर्ष 2008 में उन्हें टोरंटो, ओन्टारियो में एक कार्यक्रम में पंजाबी-कनाडाई दर्शकों के सामने गाना गाने के लिए आमंत्रित किया गया था।

संदर्भ
------



1. ↑  शर्मा, एस.डी. (17 फरवरी 2006). "Sufiana spell" [सूफ़ियाना स्पैल]. *द ट्रिब्यून स्टाइल*. चंडीगढ़. अभिगमन तिथि 16 अक्तूबर 2010.
2. ↑  छिब्बर, चारु (14 अगस्त 2010). "Stirring the soul with Sufi music" [स्टिरिंग द सोल विद सूफ़ी म्यूज़िक]. *द ट्रिब्यून*. लुधियाना. अभिगमन तिथि 16 अक्तूबर 2010.
3. ↑  "Exclusive SATINDER SARTAAJ Interview | In Conversation with Amin Dhillon (Ep. 10)" [एक्सक्लूसिव सतिंदर सरताज इंटरव्यू | इन कन्वरसेशन विद अनीन ढिल्लन (एपिसोड. 10)]. *यूट्यूब*. 27 नवम्बर 2019. अभिगमन तिथि 18 जुलाई 2023.
**वॉल्टर रेजिनाल्ड "वॉली" हैमंड** (6 जून 1903 – 1 जुलाई 1965, अंग्रेज़ी: Walter Hammond) अंग्रेज़ क्रिकेट खिलाड़ी थे जिन्होनें 1927 और 1947 के बीच में 85 टेस्ट मैच खेलें। वो मुख्यत दाएँ हाथ के बल्लेबाज थे जो उपयोगी दाएँ हाथ से मध्यम तेज़ गति से गेंदबाज़ी भी करते थे। इन्होंने प्रथम श्रेणी में 50,000 हजार से ज़्यादा रन और 167 शतक बनाए। विज्डन क्रिकेटर्स अल्मनाक ने इन्हें इनकी मृत्यु के बाद क्रिकेट के इतिहास में चार सर्वश्रेष्ठ बल्लेबाजों में से एक रूप में वर्णित किया।

क्रिकेट करियर
-------------

वॉल्टर का जन्म दक्षिण अफ्रीका के नटाल प्रांत में हुआ था। उनके पिता ब्रिटिश सेना में थे जिस कारण उनका तबादला जगह-जगह होता रहता था। उनके शुरुआती दिन दक्षिण अफ्रीका, हॉन्ग कॉन्ग और माल्टा में बीते। जब प्रथम विश्व युद्ध शुरु हो गया तो उनका परिवार इंग्लैंड आ गया। 1920 में ग्लॉस्टरशायर के लिए उन्होनें अपना पहला प्रथम श्रेणी मैच खेला पर उन्हें पूर्णकालिक खेलने के लिए 1923 तक प्रतीक्षा करनी पड़ी, जब उनके ग्लूस्टरशायर के लिए खेलने की योग्यता को चुनौती दी गई क्योंकि वो ग्लॉस्टरशायर में पैदा नहीं हुए थे। उनकी क्षमता तुरंत भाप ली गई और तीन पूर्ण सत्रों के बाद, वह मेरीलेबोन क्रिकेट क्लब के एक सदस्य के रूप में 1925-26 में वेस्टइंडीज का दौरा करने के लिए चुने गए, पर यहाँ उनको एक गंभीर बीमारी लग गई जिस कारण वो पूरे एक सत्र नहीं खेल पाए। अपनी तबियत सही होने के बाद वो काफ़ी रन बनाने लग गए और उन्हें इंग्लैंड टीम में चुन लिया गया। 

शुरुआती असफलता के बाद वो 1928 की एशेज श्रंखला में चमके। उन्होनें 5 टेस्ट में 905 रन बनाए थे जो उस समय एक रिकॉर्ड था। 1930 के दशक में काउंटी क्रिकेट में इनका वर्चस्व था। 1938 में इन्हें इंग्लैंड की टीम का कप्तान बना दिया गया जो ये द्वितीय विश्व युद्ध के बाद भी बने रहे। 1946 के ऑस्ट्रेलिया दौरे के बाद इन्होंने क्रिकेट से संन्यास ले लिया। दिल का दौरा पड़ने के कारण 1965 में इनका निधन हो गया। उनकी मृत्यु के बाद ये गौर किया गया कि उनकी काबिलियत और उनके रिकॉर्ड काफ़ी हद तक डॉन ब्रेडमैन के आगे दब गए।

कीर्तिमान
---------

ये वो रिकॉर्ड हैं जो हैमंड के कभी एक समय थे

* सबसे ज़्यादा टेस्ट मैच खेले। (85)
* इंग्लैंड के लिए सबसे ज़्यादा शतक। (22)
* टेस्ट मैच में सबसे ज़्यादा रन। (7249)
* एक टेस्ट श्रंखला में सबसे ज़्यादा रन। (905)
* टेस्ट क्रिकेट में एक पारी में सबसे बड़ा स्कोर। (336)

इन्हें भी देखें
---------------

* टेस्ट क्रिकेट के तिहरे शतकों की सूची
* प्रथम श्रेणी क्रिकेट में 100 शतक लगाने वाले बल्लेबाजों की सूची

सन्दर्भ
-------

1. 1 2  "Wally Hammond" [वॉली हैमंड] (अंग्रेज़ी में). क्रिकइन्फो. मूल से 7 अगस्त 2014 को पुरालेखित. अभिगमन तिथि 16 जुलाई 2014.
2. ↑  "The Ashes 2010: Wally Hammond's records still stand but talented cricketer was eaten up by envy of 'The Don'" [एशेज 2010: वैली हैमंड का रिकॉर्ड अभी भी खड़ा हैं लेकिन प्रतिभाशाली क्रिकेटर को 'डॉन' की ईर्ष्या द्वारा खा लिया गया था] (अंग्रेज़ी में). द टेलीग्राफ. 14 दिसम्बर 2010. मूल से 26 सितंबर 2015 को पुरालेखित. अभिगमन तिथि 16 जुलाई 2014.
3. 1 2  "In the shadow of the Don" [डॉन की छाया में] (अंग्रेज़ी में). क्रिकइन्फो. 22 नवम्बर 2010. मूल से 18 दिसंबर 2014 को पुरालेखित. अभिगमन तिथि 16 जुलाई 2014.